open-index/open-wikipedia-markdown huggingface dataset:
Kveekarimatkija

**Kveekarimatkija** (*Cinclocerthia ruficauda*) on Alankomaiden Antilleilla ja Pienillä-Antilleilla elävä matkijoihin kuuluva varpuslintu.

## Koko ja ulkonäkö
Kooltaan kveekarimatkija on noin 9&ndash;10&nbsp;cm. Kveekarimatkijan pää, selkä, siivet ja pyrstö ovat väriltään harmahtavan ruskeat. Vatsa on väriltään vaaleamman ruskea. Linnun nokka on pitkä ja kapea. Kveekarimatkijan tunnistaa helposti sen tavasta tärisyttää siipiään.

## Levinneisyys ja elinympäristö
Kveekarimatkija elää Alankomaiden ja Pienten-Antillien alueella. Lajia tavataan muun muassa Saban, Saint Kittsin, Nevisin, Montserratin, Guadeloupen, Dominican ja Saint Vincentin saarilla . Kveekarimatkijan elinympäristöä ovat kosteat metsät, joissa kasvaa paljon päällyskasvillisuutta. Toisinaan lajia tavataan myös greippi-, banaani- ja kaakaoviljelmillä.

## Elintavat

Kveekarimatkijat elävät pareittain tai pieninä ryhminä. Linnuilla on tapana ravistella siipiään niitä liikuttelemalla niitä nopeaan tahtiin ylös ja alas. Siipien ravistelun arvellaan liittyvän lajin yksilöiden väliseen kanssakäymiseen.

Kveekarimatkijan pesä sijaitsee puunkolossa tai ontossa rungossa. Pesä sisustetaan juurilla ja kasvikuiduilla. Naaras munii kahdesta kolmeen sinertävän vihreää munaa.

Ravintonaan kveekarimatkija käyttää suurimmaksi osaksi selkärangattomia, kuten hyönteisiä ja hämähäkkejä. Linnut voivat syödä lisäksi kasvien hedelmiä. Ruokailu tapahtuu niin maassa kuin puussakin.

## Lähteet
Allianz Swans Gmunden

**[[Allianz]] Swans Gmunden** on Gmundenissa sijaitseva koripalloseura. 

## Historia
Vuonna 1965 perustettiin Union Gmundenin koripallojaosto ja vuoden päästä joukkue pelasi ensimmäisen miesten pelin. Vuonna 1967 joukkue nousi maakuntasarjaan ja kahden vuoden päästä 2. Bundesligaan. Monen vuoden jälkeen 2. Bundesliigassa seura onnistui nousemaan Bundesligaan vuonna 1977, mutta putosi heti yhden kauden jälkeen. Vuonna 1992 seura nousi pidemmäksi aikaa korkeimmalle sarjtasolle. Ensimmäisen kerran joukkue osallistui Korać Cupiin vuonna 1994 oltuaan Bundesligan kolmas edeltävänä kautena. Vuonna 1996 joukkue putosi 2. Bundesliigaan, mutta visiitti oli vain yhden kauden mittainen. Vuoden 2002 jälkeen Union Gmundenin pääsponsori meni konkurssiin, jolloin koripallojaostosta tuli itsenäinen seura. Heti tämän jälkeen joukkue voitti ensimmäisen Itävallan Cupinsa ja kaksi vuotta myöhemmin ensimmäisen Itävallan mestaruutensa. Kaudella 2007-2008 joukkue pääsi kaikkien yllätykseksi ensimmäisenä itävaltalaisena joukkueena ULEB Cupin karsintavaiheeseen. Karsinnoissa tuli kuitenkin vastaan kauden voittanut DKV Joventut, jolle itävaltalaiset hävisivät. 

## Lähteet

## Aiheesta muualla
*Virallinen kotisivu  
*Eurobasket
Johan Storbjörk

**Johan Storbjörk** () oli suomalainen poliitikko. Hänen puolueensa oli Ruotsalainen kansanpuolue. 

Storbjörk valittiin eduskuntaan kuusissa vaaleissa, 1907, 1908, 1909, 1910, 1911 ja 1913, Vaasan läänin pohjoisesta vaalipiiristä ja
hän toimi kansanedustajana toukokuusta 1907 huhtikuuhun 1917. Hän vaikutti eduskunnan maatalousvaliokunnassa ja valtiovarainvaliokunnassa. Hän toimi poliittisella urallaan myös Kruunupyyn kunnallislautakunnan ja kuntakokouksen jäsenenä sekä molempien puheenjohtajana.

Storbjörk syntyi maanviljelijäperheeseen ja oli itsekin varsinaiselta ammatiltaan maanviljelijä tilallaan Kruunupyyssä. Hän vaikutti Vaasan läänin maanviljelysseurassa ja oli sen hallituksen puheenjohtaja. Hän toimi myös maallikkotuomarina, lautamiehenä, ja sai herastuomarin arvonimen. 

Storbjörkin puoliso oli Maria Lillbjörk. He avioituivat vuonna 1872. Myös heidän poikansa Johannes Storbjörk toimi Ruotsalaisen kansanpuolueen kansanedustajana, huhtikuusta lokakuuhun 1917. Johan Storbjörk kuoli maaliskuussa 1932, 79-vuotiaana.

## Lähteet
Ruusu ja miekka

**Ruusu ja miekka** () on Albert Uderzon käsikirjoittama ja piirtämä Asterix seikkailee -sarjan 29. albumi. Se ilmestyi vuonna 1991 sekä Ranskassa että Suomessa. Albumin on suomentanut Outi Walli.

Tarinassa gallialaisten kylään saapuu uusi naisopettaja, joka panee Asterixin elämän mullin mallin.

## Lähteet
Vic Elford

**Victor Henry Elford** (10. kesäkuuta 1935 Lontoon City, Englanti, Iso-Britannia – 	13. maaliskuuta 2022) oli brittiläinen F1-kuljettaja. 

## Ura
Hän osallistui kolmeentoista F1 osakilpailuun kausilla 1968–1969 ja 1971 sekä kilpaili myös sarjan ulkopuolisissa kilpailuissa. Hän saavutti yhteensä 8 MM-pistettä ajamalla pisteille kahdesti vuosina 1968–1969 ja oli parhaimmillaan neljäs heti ensimmäisessä kilpailussaan Ranskan GP:ssä 1968. Vuoden 1969 Saksan GP:ssä Elford osui autollaan radalla olleeseen romuun, kolaroi ja mursi kätensä, mikä aiheutti hänen uransa hiipumisen.

Elford voitti rallin EM-sarjan mestaruuden (ryhmä 3) Porsche 911:lla vuonna 1967. Hän voitti myös Monte Carlon kilpailun vuonna 1968, viikkoa myöhemmin Daytonan 24 tunnin ajon ja samana vuonna hän voitti myös Targa Florion kilpailun Umberto Magliolin kanssa, vaikka menetti 18 minuuttia ensimmäisellä kierroksella rengasrikon takia. Elford voitti vuoden 1971 12 tunnin Sebringin kilpailun ja Nurburgringin 1000 kilometrin ajon. Elford voitti Le Mansin 24 tunnin ajoissa GTS-luokassa vuonna 1973. Hän kilpaili myös CanAm ja Daytonan 500 -kilpailussa NASCARissa. Hän sai lempinimen Quick Vic useista rataennätyksistään.

Elford muistetaan vuoden 1972 Le Mansin kilpailusta siitä, että nähtyään palavan Ferrarin edessään hän pysähtyi auttamaan kuljettajaa, joka oli ehtinyt jo pois autosta. Elford huomasi pian toisen auton törmänneen puuhun ja ryntäsi pelastamaan Jo Bonnieria, joka kuoli onnettomuudessa. Elfordin teot saatiin nauhalle, ja Ranskan presidentti Georges Pompidou myönsi hänelle Ordre national du Mériten chevalierin arvon.

Kilpauransa jälkeen Elford piti ajokoulua Yhdysvalloissa, toimi kilpatallien tallipäällikkönä sekä kirjoitti kirjoja kilpa-autoilusta. Vuonna 2015 Elford palkittiin Yhdysvalloissa RRDC:n (Road Racing Drivers Club) Phil Hill -palkinnolla saavutuksistaan katuautoilun parissa.

## Tulokset
### Formula 1

## Lähteet
Pikkuhelmiomenapuu

**Pikkuhelmiomenapuu** eli **helmiomenapensas** eli **marjaomenapensas** (*Malus toringo* var. *sargentii*) on helmiomenapuun eli japaninmarjaomenapuun muunnos. Se on leveä- ja jäykkäoksainen sekä voimakaspiikkinen, pieniä omenoita syksyllä kasvattava, 1–2&nbsp;m korkea ja 3&nbsp;m leveä pensas. Omenankukat ovat valkoiset ja omenat tummanpunaisia. Marjaomenapensaasta on olemassa myös punakukkainen lajike, jonka kukan terälehdet ovat vaaleanpunaiset.

## Lähteet
* Puutarha.net

### Viitteet

## Aiheesta muualla
* Mustila arboretum: ''Malus toringo'' var. ''sargentii'' – marjaomenapensas
* Encyclopedia of Life: ''Malus toringo'' var. ''sargentii''
Sirotuomipihlaja

**Sirotuomipihlaja** (*Amelanchier laevis* eli *Amelanchier grandiflora*) on tuomipihlajien (*Amelanchier*) sukuun kuuluva laji, joka on alun perin kotoisin Pohjois-Amerikasta.

Sirotuomipihlaja kasvaa 3–4 metriä korkeaksi pensaaksi, joka voi olla vanhemmiten pienen puun tapainen. Lehdet ovat puhjetessaan tummanpunaruskeita. Se kukkii touko-kesäkuussa valkoisin kukin. Hedelmä on sinimusta marja. Laji muistuttaa rusotuomipihlajaa.

Sirotuomipihlajaa käytetään koristekasvina sen kauniin kasvutapansa ja punaoranssisen syysvärityksen vuoksi. Suomessa se menestyy maan eteläosissa vyöhykkeillä I–II (III).

## Lähteet

## Aiheesta muualla
*United States Department of Agriculture (USDA): ''Amelanchier laevis''
Vaasan lyseon lukio

**Vaasan lyseon lukio** on Vaasan keskustassa sijaitseva toisen asteen oppilaitos. Koulussa on noin 800 opiskelijaa ja 50 opettajaa. 

## Vaasan lyseon lukion historia

Vuonna 1880 Vaasan suomalainen poikalyseo aloitti toimintansa Etelä-Pohjanmaan ensimmäisenä suomenkielisenä oppikouluna rehtorinaan Eliel Levón. Vuonna 1890 perustettiin myös tyttölyseo. Kouluun perustettiin iltalinja vuonna 1973. Onkilahden lukio (Onkilahden yhteiskoulu per. 1957) liitettiin Vaasan lyseon lukioon vuonna 1994. Samana vuonna iltalinjan nimeksi tuli Vaasan lyseon lukion aikuislinja. Vaasan yhteiskoulun lukio (Vaasan yhteiskoulu per. 1923) ja Kirkkopuistikon lukio (Vaasan suomalainen tyttökoulu per. 1891) yhdistettiin ja sen nimeksi tuli Vaasan yhteislukio.

Vaasan lyseon lukio ja Vaasan yhteislukio yhdistettiin vuonna 2006 Vaasan lyseon lukioksi. Koulu toimii kahdessa kiinteistössä: Vaasanpuistikko 8 (arkkitehtina J. Ahrenberg 1898) ja Kirkkopuistikko 27 (arkkitehtina A. W. Stenfors 1909).

## Kansainvälisyys

Vaasan lyseon lukio on UNESCO-kouluna sitoutunut kansainvälisyyskasvatukseen. Koulussa järjestetään useita kansainvälisiä projekteja, muun muassa taide- ja kulttuurimatkoja Italiaan, Englantiin, Kreikkaan, Ranskaan, Sveitsiin ja Ranskaan sekä ystävyyskoulutoimintaa Saksan Kielin kanssa.

## Yhteistyö

Vaasan lyseon lukion opiskelijat voivat halutessaan ottaa opinto-ohjelmaansa myös kursseja muista oppilaitoksista: Vaasan yliopistosta, kesäyliopistosta, Vaasan ammattikorkeakoulusta, Vaasan työväenopistosta ja muista toisen asteen oppilaitoksista. Vaasan lyseon lukio, Vaasan ammattikorkeakoulu ja Vaasan yliopisto ovat solmineet yhteistyösopimuksen, joka takaa lyseon opiskelijoille entistä paremmat mahdollisuudet suorittaa yliopiston kursseja jo lukioaikana. Yliopisto tarjoaa lukiolaisille kursseja, jotka tukevat matemaattis-luonnontieteellistä ja kieli-reaalipainotusta.

## Tunnettuja lyseolaisia
*Timo Airaksinen (filosofi, professori), Onkilahden yhteiskoulun ajoilta
*Matti Alahuhta (Koneen toimitusjohtaja)
*Yrjö Alanen (uskonnonfilosofi, professori)
*J. A. Hollo (kasvatustieteilijä, kansleri)
*Mauri Honkajuuri (pankkimies, pääjohtaja)
*Jaakko Ikola (lehtimies, "Vaasan Jaakkoo", päätoimittaja)
*Lauri Ingman (uskonnon ja suomenkielen opettajana 1895-1901, myöh. pääministeri, arkkipiispa)
*Vesku Jokinen (muusikko)
*Kaarlo Kalliala (piispa)
*Heikki Klemetti (säveltäjä)
*Toivo Kuula (säveltäjä)
*Matti Kuusimäki (valtakunnansyyttäjä)
*Jussi Lappi-Seppälä (arkkitehti, pääjohtaja)
*Tapio Luoma (arkkipiispa) Onkilahden yhteiskoulun ajoilta
*Eemu Myntti (taidemaalari)
*Jari Niemelä (Helsingin yliopiston rehtori)
*Jaakko Numminen (ministeri)
*Jorma Ollila (Nokian pääjohtaja)
*Pekka Puska (Terveyden- ja hyvinvointilaitoksen pääjohtaja)
*Kalevi Rinta-Panttila (maanvijelysneuvos)
*Viljo Revell (arkkitehti)
*J. S. Sirén (arkkitehti, professori)
*Vappu Taipale (lääketieteilijä, poliitikko) Vaasan tyttölyseon ajoilta
*Ilmari Turja (kirjailija, päätoimittaja)
*Kari Uusikylä (kasvatustieteilijä, professori).

## Lähteet

## Aiheesta muualla
* Vaasan lyseon lukion kotisivut
Jättipoppeli

**Jättipoppeli** (*Populus trichocarpa*) on suurikokoinen poppelilaji, joka toisinaan luokitellaan palsamipoppelin alalajiksi (*P. balsamifera* subsp. *trichocarpa*). Se on 20–30 metriä korkeaksi kasvava poppeli. Jättipoppeli menestyy istutuspuuna Etelä- ja Keski-Suomessa. Jättipoppeli vaatii kasvualustakseen kostean kasvupaikan, lehdon tai lehtomaisen metsän. Pohjois-Amerikan länsirannikolla lajia kasvatetaan sahapuuksi.

## Lähteet

## Aiheesta muualla
* Suomen Lajitietokeskus: Jättipoppeli – ''Populus trichocarpa''
* United States Department of Agriculture (USDA): ''Populus balsamifera'' ssp. ''trichocarpa''
Sarakylän kappeli

**Sarakylän kappeli** on Pudasjärven Sarajärvellä sijaitseva kappeli. Kappeli sijaitsee noin 65 kilometrin päästä kaupungin keskustaajamasta Kurenalta. 

Kappeli otettiin käyttöön vuonna 1976. Kappelissa järjestetään jumalanpalveluksia kuukausittain sekä muita tilaisuuksia.

## Sarakylän hautausmaa
Kappelin läheisyydessä on vuonna 1927 käyttöön vihitty hautausmaa. Hautausmaa sijaitsee hiekka- ja sorapohjaisella männikkökankaalla. Hautausmaalla on 50 sankarivainajan haudat.

## Lähteet
Painin maailmancup

**Painin maailmancup** on kansainvälisen painiliiton FILA:n järjestämä painiturnaus, jossa maailman parhaat painimaat ratkovat keskinäisen järjestyksensä. Lajeina maailmancupissa ovat kreikkalais-roomalainen paini, vapaapaini ja naispaini.

Ensimmäisen kerran maailmancup järjestettiin Toledossa, Yhdysvalloissa vuonna 1973, jolloin kisattiin vain vapaapainissa. Maailmancupissa on kisattu vuosittain tämän jälkeen. Kreikkalais-roomalainen paini oli ensimmäistä kertaa mukana vuonna 1980 ja naispaini vuonna 2001.

## Järjestäjäpaikkakunnat

## Katso myös
*Painin maailmanmestaruuskilpailut
*Painin Euroopan-mestaruuskilpailut
*Painin Aasian-mestaruuskilpailut

## Lähteet
*FILA:n tietokanta
Power Rangers: Ninja Storm (videopeli)

**Power Rangers Ninja Storm** on vuoden 2003 syyskuussa julkaistu videopeli, joka perustuu samannimiseen televisiosarjaan Power Rangers Ninja Storm. Pelin julkaisi THQ Game Boy Advancelle ja PC:lle.

## Juoni
Lothorin johtamat ilkeät muukalaisolennot ovat hyökänneet ninja-akatemiaan, joka on vain osa Lothorin maaplaneetan valloitussuunnitelmaa. Ainoastaan jäljelle on jäänyt kolme oppilasta Wind Ninja Academystä ja kaksi oppilasta Thunder Ninja Academystä. Heidän täytyy yhdistää voimansa salaperäisen Vihreän Samurai Rangerin kanssa pelastaakseen maailman.

## Pelattavuus
PC:llä peli on pääosin arvuutusten ja erinäisten muistipelien pelaamista. Pelissä on yhteensä 13 eri tasoa ja tehtävää, joissa voi pelata kaikilla kuudella eri Power Rangerilla.

Game Boy Advancella peli keskittyy enemmän toimintaan, jossa voi PC:n tavoin valita yhden kuudesta pelattavasta Power Rangerista. Jokaisen kentän loppuvastus on jokin sarjassa esiintynyt konna, lisäksi koko pelin viimeisen vastustajan tuhouduttua se kasvaa jättiläiseksi. Tämän myötä pelaaja saa käyttöönsä yhden kolmesta Megazordista riippuen mitä hahmoa hän on käyttänyt sinä hetkenä. Punainen, sininen ja keltainen Ranger antaa mahdollisuuden pelata Storm Megazordilla, kun taas Crimson ja Navy Ranger antaa mahdollisuuden pelata Thunder Megazordilla. Puolestaan Vihreä Samurai Ranger antaa mahdollisuuden pelata Samurai Star Megazordilla. 

## Äänirooleissa

## Lähteet
UFO 2: Flying

**UFO 2: Flying** on brittiläisen hard rock-yhtye UFOn toinen albumi. Se julkaistiin 1971. Albumi jäi kitaristi Mick Boltonin viimeiseksi yhtyeessä.

Yhtyeen ensimmäisen levyn heikohkosta menestyksestä huolimatta yhtye sai julkaista uuden studioalbumin. Albumin tuottivat edellisen tavoin Doug Flett ja Guy Fletcher, tosin Flettin mukaan hän nauhoitti albumin yksin. Lokakuussa 1971 julkaistu toinen studioalbumi poikkesi edeltäjästään musiikillisesti, sillä debyyttialbumiin verrattuna kappaleet olivat selvästi pitempiä; esimerkiksi nimikappale ”Flying” kestää yli 26 minuuttia. Lisäksi yhtyeen jäsenet olivat kehittyneet musiikillisilta taidoiltaan. *UFO 2: Flying* ei edeltäjänsä tavoin noussut Ison-Britannian tai Yhdysvaltain albumilistoille, mutta se myi melko hyvin Saksassa ja siitä julkaistu single ”Prince Kajuku” nousi Länsi-Saksan singlelistalla sijalle 26.

Albumi julkaistiin uudelleen *[[Flying - The Early Years]]* kokoelmalla.

## Kappaleet

### A-puoli
* Kaikki kappaleet kirjoittanut UFO.

# 
# 
# 

### B-puoli

# 
# 

## Singlet

* ”Prince Kajuku” / ”The Coming Of Prince Kajuku” (1971)

## Kokoonpano

* Mick Bolton - Kitara
* Phil Mogg - Laulu
* Andy Parker - Rummut
* Pete Way - Basso

## Lähteet
Palsamipoppeli

**Palsamipoppeli** (*Populus balsamifera*) on nopeakasvuinen poppelilaji, joka voi kasvaa 200-vuotiaaksi. Palsamipoppeli voi kasvaa lähes 20 metriä korkeaksi. Sillä on tyypillisesti runsaasti juurivesoja. Puun runko on harmahtava. Lehvästö on kapea, oksat punaruskeita. Lehdet ovat yläpuolelta kiiltävän tummanvihreät ja alapinnaltaan vaaleanvihreät. Silmut ja nuoret lehdet tuoksuvat aromaattisilta.

## Lajikkeita
* ’Elongata’
* ’Gileadensis’ – ontarionpoppeli
* ’Hortensis’ – kartanopoppeli
* ’Tristis’ – tummapoppeli

## Lähteet

## Aiheesta muualla
*United States Department of Agriculture (USDA): ''Populus balsamifera''
Jorgito Vargas Jr

**Jorgito Vargas Jr.** (s. 29. syyskuuta 1977 Vancouver, Brittiläinen Kolumbia, Kanada) on kanadalainen näyttelijä. Hän on näytellyt muun muassa televisiosarjoissa *[[Higher Ground (televisiosarja)|Higher Ground]]* ja *[[Power Rangers: Ninja Storm]]*.

## Ura
Vargasin näyttelijäura televisiossa alkoi noin 14-vuotiaana, kun hänellä oli vieraileva rooli televisiosarjassa *[[Neon Rider]]*. Hän vieraili myös kolmen jakson verran televisiosarjassa *[[Kuuma piiri]]*, jonka pääosassa esiintyi Michael Chiklis. Vargas teki koko 1990-luvun vierasesiintymisiä televisiosarjoissa ennen kuin näytteli 2000-luvun alussa ensimmäisen kerran pääroolissa televisiosarjoissa *Higher Ground* ja *[[SK8]]*. Sarjojen päätyttyä hän vieraili muun muassa *[[Dark Angel]]issa* ja esitti pientä roolia elokuvassa *[[Bang, Bang olet kuollut]]*. Vuonna 2003 Vargas palasi televisioon televisiosarjan *Power Rangers: Ninja Storm* myötä, jossa hän näytteli Blake Bradleyta, tummansinistä Rangeria. Vargas esitti hahmoa myös vierailevassa roolissa *[[Power Rangers Dino Thunder]]issa* vuonna 2004. Sittemmin hän on tehnyt useita vierailurooleja televisiosarjoihin, muun muassa *[[Smallville]]n* jaksossa "Lexmas".

## Lähteet
Odotuksia

**Odotuksia** (*Hope and Glory*) on John Boormanin ohjaama brittiläinen elokuva vuodelta 1987. Se sijoittuu toisen maailmansodan aikaiseen Englantiin. Elokuva perustuu ohjaajan lapsuuden kokemuksiin: sotaa katsotaan yhdeksänvuotiaan pikkupojan silmin osana aikuisten maailmaa.

British Film Instituten valitsemat asiantuntijat äänestivät *Odotuksia* vuonna 1999 yhdeksi kaikkien aikojen sadasta parhaasta brittielokuvasta. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

Vuonna 2014 Cannesin elokuvajuhlilla sai ensi-iltansa Boormanin tarinalle ohjaama jatko-osa *[[Queen and Country]]*, joka sijoittuu sodanjälkeiseen Englantiin kymmenen vuotta myöhemmin, päähenkilön Bill Rohanin armeijapalveluksen aikana.

## Rooleissa

## Lähteet

## Aiheesta muualla
* 
* 
* 
* Odotuksia Box Office Mojossa
Näkki (täsmennyssivu)

**Näkki** voi tarkoittaa:

* Näkki, taruolento
* näkki, vedenalaisiin pintoihin kiinnittyvä merirokko
* Näkki, RFSU:n valmistama kondomimerkki
* Näkki, ruotsalaisen Ernst Josephsonin tekemä maalaus
**Näkki*, Martin Wegeliuksen ja Jean Sibeliuksen yhdessä säveltämä lauluteos
* näkkileipä, rukiista valmistettu kova leipä
* näkinkenkä, merikotilon tyhjä kuori
* Näkki, sukunimenä:
** Jari Näkki (s. 1967), suomalainen kymmenottelija
** Marjo Näkki (s. 1976), suomalainen toimittaja ja tietokirjailija
** Raimo Näkki (1946–2019), suomalainen matematiikan professori
** Robert Näkki (1877–1939), suomalainen juristi, asianajaja ja Lappeenrannan pormestari.
Nuolukivi

**Nuolukivi** on riistalle tai kotieläimille tarkoitettu mineraaleja, suoloja, hivenaineita ja vitamiineja sisältävä "kivi" eli tavallisesti kuutionmuotinen suolakappale. Eläin saa kiven sisältämiä aineita nuolemalla. Nuolukiviä varustetaan useimmiten riistaeläimistä hirville, mutta myös kotieläimille ja poroille. Riistaeläimille nuolukivi asetetaan sopivalle korkeudelle, tavallisesti pari metriä korkean tolpan päässä olevaan piikkiin. Nuolukivien ohella suolaa voidaan antaa riistaeläimillekin rakeina eli irtotavarana.

Eläimet tarvitsevat  suolaa hivenainetarpeensa tyydyttämiseen. Nuolukivet ovat mahdollinen keino vähentää eläinten hakeutumista tienvarsille nuolemaan tiesuolaa, samoin voidaan pyrkiä ohjaamaan niitä pois pelloilta ja taimikoilta.

## Katso myös
*Hirvi

## Aiheesta muualla
*Sanginjoen riistapolku
Asterix Korsikassa

**Asterix Korsikassa** () on Asterix seikkailee -sarjan 20. sarjakuva-albumi. Se julkaistiin Ranskassa vuonna 1973. Suomessa albumi julkaistiin vuonna 1975 Outi Wallin suomentamana. Tarinan on laatinut René Goscinny ja kuvittanut Albert Uderzo.

## Muilla kielillä
*Katalaani: *Astèrix a Còrsega*
*Kroatia: *Asteriks na Korzi*
*Tanska: *Asterix på Korsika
*Hollanti: *Asterix op Corsica*
*Saksa: *Asterix auf Korsika*
*Kreikka: *Ο Αστερίξ στην Κορσική*
*Ranska: *Astérix en Corse* 
*Italia: *Asterix in Corsica*
*Norja: *Asterix på Korsika*
*Puola: *Asteriks na Korsyce*
*Portugali: *Astérix na Córsega*
*Espanja: *Astérix en Córcega*
*Ruotsi: *Asterix på Korsika''

## Lähteet

## Aiheesta muualla
* Suomessa julkaistut Asterixit
Painin maailmanmestaruuskilpailut 2008

**Vuoden 2008 [[painin maailmanmestaruuskilpailut]]** järjestettiin Tokiossa, Japanissa 11.–13. lokakuuta 2008. Kisat olivat siinä mielessä erikoiset, että ne järjestettiin olympiavuonna, mitä yleensä on vältetty. Kisoissa painittiin vain naispainissa, sillä Pekingin kesäolympialaisissa naispainin painoluokkia oli vain neljä. Tokiossa sarjoja oli seitsemän.

## Mitalistit
### Naispaini

## Mitalitaulukko

## Lähteet
*FILA:n virallinen kisasivusto  
*FILA:n tietokanta
Minimal techno

**Minimal techno** on elektronisen musiikkigenren teknon minimalistiseksi käsitetty alamuoto. Yleisesti "Minimal" on tullut tutuksi ylenmääräisestä toistosta ja kappaleiden kehittymisen vähyydestä. Minimalin motoksi voidaankin sanoa "vähempi parempi"; periaate, jota on aikaisemmin onnistuneesti hyödynnetty muun muassa arkkitehtuurissa, suunnittelussa, visuaalisessa taiteessa ja länsimaisessa taidemusiikissa.

Minimalistisen estetiikan periaate länsimaisessa kulttuurissa voidaan jäljittää Saksan Bauhaus-liikkeeseen (1919–1933). Detroitista kotoisin olevat tuottajat Robert Hood ja Daniel Bell olivat 1990-luvun alkupuolella todennäköisimmin Minimal technon alullepanijoita.
Kultainen sirppi

**Kultainen sirppi** () on toinen Ranskassa ja kymmenes Suomessa julkaistu *[[Asterix seikkailee]]* -sarjan albumi. Tarinan on vuonna 1960 käsikirjoittanut René Goscinny ja piirtänyt Albert Uderzo. Sarja julkaistiin ensimmäisen kerran varsinaisena albumina Ranskassa vuonna 1962. Suomessa se julkaistiin vuonna 1971, jolloin se ilmestyi sarjan kymmenentenä osana Outi Wallin suomentamana.

## Lähteet
Asterix ja rahapata

**Asterix ja rahapata** () on Asterix seikkailee -sarjan 13. Ranskassa ja 9. Suomessa ilmestynyt albumi. Ranskassa se julkasitiin vuonna 1969. Suomessa albumi julkaistiin vuonna 1970 Jorma Kaparin suomentamana. Tarinan on käsikirjoittanut René Goscinny ja kuvittanut Albert Uderzo.

## Lähteet
Kuivilla susta (kappale)

**Kuivilla susta** on Kristiina Braskin single hänen samannimiseltä albumilta. Single julkaistiin 5. kesäkuuta 2009 Braskin Myspace -sivustolla. Radioille single lähetettiin 8. kesäkuuta ja digitaalisesti se julkaistiin viikkoa myöhemmin, 15. kesäkuuta 2009.

Kappaleen on säveltänyt ja sanoittanut Chisu, Michel Zitron ja Pasi Siitonen. Suomenkieliset sanat on tehnyt Brask yhdessä Saara Hopeahaarniskan kanssa. Kappaleen on tuottanut ja miksannut MGI ja Goodwill.

Mikko Harman ohjaama musiikkivideo oli ensinäytössä The Voicella 21. elokuuta 2009. 

## Kappaleet
;Promosingle / Digitaalinen
#

;Digitaalinen
#
#
#

## Listasijoitukset

## Lähteet
*Stara.fi
* Singlen kansiin painetut tekijätiedot

### Viitteet
Hello, I Love You

**Hello, I Love You** on yhdysvaltalaisen The Doors -yhtyeen kesäkuussa 1968 julkaistu kappale, joka sisältyi myös samana vuonna julkaistulle albumille *[[Waiting for the Sun (albumi)|Waiting for the Sun]]*. Laulusolisti Jim Morrison oli kirjoittanut kappaleen jo kesällä 1965.

Kappale nousi Yhdysvaltain singlelistan kärkeen kahden viikon ajaksi elokuussa 1968. "Hello, I Love You" on myös yhtyeen parhaiten menestynyt single Isossa-Britanniassa sen noustua listan sijalle 15.

The Kinks -yhtyeen johtohahmo Ray Davies väitti ”Hello, I Love Youn” olevan plagiaatti hänen kirjoittamastaan, vuonna 1964 julkaistusta Kinks-hitistä ”All Day and All of the Night”. Brittiläiset oikeusistuimet määräsivät Doorsin maksamaan kappaleesta royaltit Kinksille.

## Kokoonpano
* Jim Morrison – laulu
* Ray Manzarek – urut, kosketinsoitin-basso, taustalaulu 
* Robby Krieger – fuzzkitara, taustalaulu
* John Densmore – rummut

## Lähteet
Punkrock Jukebox 3

**Punkrock Jukebox 3** on suomalaisen Raivopäät -yhtyeen albumi, ja kaikkiaan 16. julkaisu. 
Raivopäät meni alkuvuodesta 2009 studioon ystävineen Maukka Perusjätkä, Veltto Virtanen, Pepe Lempinen (Sensuuri), Vesa Häkli (Vandaalit), Hate Konttinen (Karanteeni), Kalle Kääriäinen (Karanteeni),  Lättä (Kohu-63), Pauli Johansson ja Tami Ranta (Loose Prick), Jani Viitanen (Ex - Yö), Vesa Jokinen (Klamydia) ja Twist Twist Erkinharju (Los Bastardos Finlandeses + ex-Peer Günt & ex- Leningrad Cowboys). Kyseessä oli tähän mennessä laajin kokoonpano paneutuen osin harvinaisten punk-klassikkojen tulkintoihin ja tuloksena syntyi Punkrock Jukebox 3, joka masteroitiin lokakuussa 2009. Albumi ilmestyi 25.11.2009.
Oheistuotteena albumilta ilmestyi nettisinkku Säpinää / Elämää valheiden keskellä. Albumin julkaisi muutoinkin punkrockista tunnettu Propaganda Records ja jakelee Playground Music.
Levy sisältää vanhoja enemmän ja vähemmän tunnettuja suomipunk-klassikoita uusina versioina.

Albumi on jatkoa vuosina 2007 ja 2008 julkaistuille *[[Punkrock Jukebox 1]]*- sekä *[[Punkrock Jukebox 2]]* -levyille.

## Kappaleet

# Haluan toimintaa (Karanteeni)
# Kaupungin yöt (Woude)
# Säpinää (Maukka ja Nahkatakit)
# Kirjoitan seinään (Sensuuri)
# Elämää valheiden keskellä (Tinneri)
# Vi står ej längre ut (Die Zlaskhinx)
# Punk on typerää (Se)
# Sun täytyi mennä  (Turta Leevi)
# TV:n uhri (Korroosio)
# Eräs lauantaiyö (Xtaasi)
# Sä et pysty irtautuu ()
# Maailman ihmisiä (Lola Ego)
# Katujen kasvatit (Wrum)
# Poliisi etsii meitä (Migreeni)
# Kulkukoirat (Topi Sorsakoski & Reijo Taipale)

## Kokoonpano
### Raivopäät
* Ace – laulu
* Muisto – kitara
* Rakke – kitara
* Olska – basso
* Pune – rummut

### Friends
* Maukka Perusjätkä
* Veltto Virtanen
* Pepe Lempinen (Sensuuri)
* Vesa Häkli (Vandaalit)
* Hate Konttinen (Karanteeni)
* Kalle Kääriäinen (Karanteeni)
* Lättä (Kohu-63)
* Pauli Johansson (Loose Prick)
* Tami Ranta (Loose Prick)
* Jani Viitanen (ex-Yö)

## Lähteet
* Raivopäät-sivuston uutiset
* Propagandan kotisivut
PlayStation Portable Go

**PlayStation Portable Go** on Sonyn kehittämä käsikonsoli, joka on PlayStation Portablen vaihtoehtoinen malli.

Go-malli esiteltiin Electronic Entertainment Expo (E3) -tapahtumassa kesäkuussa 2009 ennen julkaisua lokakuussa. Go-malli on 50 prosenttia pienempi ja 40 prosenttia kevyempi kuin edeltäjänsä.

Go-mallissa UMD-aseman sijaan on 16 gigatavun sisäänrakennettu flash-muisti tallennustilana.
Konsolin näyttö liukuu paljastaen ohjaimen. Konsolissa on WLAN-tuki, Bluetooth-yhteys ja USB-liitäntä. Näyttö on 3,8-tuumainen ja kykenee 480 x 272 resoluutioon. Go-mallissa on lisäksi Memory Stick Micro -liitäntä. Konsolissa on 64 megatavua RAM-muistia.

Pelit konsolille julkaistaan ainoastaan digitaalisesti ladattavina.

## Vastaanotto
Go-mallia sanottiin visuaalisesti kiinnostavaksi, mutta näytön ollessa avattuna kädellä pidettävä alue pienenee ja käyttäjällä on vähemmän pinta-alaa josta pitää kiinni. Liukas pinta vaikeuttaa myös otetta. Takapaneelissa on kumipinnoitetut pidikkeet, mutta keskivertokäyttäjän sormet ulottuvat näiden yli. Kiiltävässä pinnassa näkyy pöly ja sormenjäljet herkästi. Langattoman verkon käyttö laskee akun kestoa ja siten peliaika on hieman lyhyempi. Ohjaimet ovat hyvät vaikka asettelu aiheuttaa vaivaa.

Ennen julkaisua Sony selvitti vaihtoehtoja UMD-levyillä julkaistujen pelien siirtämiseen Go-konsolille, mutta ratkaisua ei lopulta tullut. UMD-levyillä ostettuja pelejä ei voinut siirtää konsoliin vaan ne oli hankittava uudestaan ladattavina versioina.

## Kritiikkiä
Tämä muutos on huolestuttanut tiettyjä jälleenmyyjiä, jotka pelkäävät digitaalisen pelimyynnin vahingoittavan kivijalkaliikkeitä pysyvästi. Muutos on herättänyt huolestusta myös pelaajien keskuudessa, koska latauspalveluista hankittuja pelejä ei voi myydä edelleen tai vaihtaa kaverin kanssa keskenään, kuten UMD-levyllä julkaistujen pelien kohdalla on voinut tehdä.
UMD-aseman poistamisen lisäksi laitteen uudistettu ulkoasu on asettanut rajoituksia PSP-lisälaitteiden käyttämisellä, joiden käyttö onnistuu PSP Gon kanssa ainoastaan erillisen adapterin avulla.

## Lähteet

## Aiheesta muualla

* peliplaneetta.net
Kim Delaney

**Kim Delaney** (s. 29. marraskuuta 1958 Philadelphia, Pennsylvania) on yhdysvaltalainen näyttelijä ja entinen teinimalli. Hän tunnetuin roolinsa oli poliisisarjassa *[[NYPD Blue]]*, jossa hän näytteli etsivä Diane Russelia 119 jaksossa vuosina 1995–2003. Tästä roolistaan hän myös voitti Emmy-palkinnon. 

Delaneyn ensimmäinen rooli oli televisiosarjassa *[[All My Children]]*, jossa hän esitti Jenny Gardner Nelsonin hahmoa vuosina 1981–1984 kaikkiaan 15 jaksossa. Vuonna 2000 Delaneylla oli rooli scifi-elokuvassa *[[Operaatio Mars (elokuva)|Operaatio Mars]]*.

Delaney on ollut kahdesti avioliitossa. Ensimmäinen avioliitto televisionäyttelijä Charles Grantin kanssa kesti vuodet 1984–1988. Toisen kerran Delaney avioitui vuonna 1989 näyttelijä Joseph Cortesen kanssa, mutta tämäkin liitto päättyi eroon vuonna 1994. Tästä liitosta syntyi 1990 poika.
Vuosina 1997–2006 Delaney oli avoliitossa tuottaja Alan Barnetten kanssa.

Helmikuussa 2002 Delaney pidätettiin rattijuopumuksen vuoksi Kalifornian Malibussa. Oikeus määräsi Delaneylle 300 dollarin sakon ja kahden vuoden koeajan, minkä lisäksi hänen oli osallistuttava turvallisen ajotavan kurssille.

## Aiheesta muualla
*  

## Lähteet
Google Books

**Google Books**, suomeksi myös **Google-kirjat** (tunnettu aiemmin nimillä **Google Book Search** ja **Google Print**) on Googlen luoma Internet-palvelu, jonka avulla käyttäjä voi hakea Googlen tietokannasta kirjoja ja aikakauslehtiä sanahaulla. Haettavissa on sekä kauno- että tietokirjallisuutta.

Jos haettava materiaali on suojattu tekijänoikeuksilla, Google on rajoittanut sen katselua näyttämällä teoksen tunnistetietojen (nimi, tekijät, ISBN...) lisäksi ainoastaan muutaman rivin katkelmia kirjasta. Jos Google on kuitenkin saanut teoksen tekijänoikeuksien haltijalta luvan, se voi näyttää käyttäjälle rajoitetun määrän kokonaisia sivuja.

## Teoksien skannaus

Google skannaa kirjoja ja aikakauslehtiä kuviksi, minkä jälkeen ne muunnetaan tekstintunnistustoiminnolla tekstiksi ja siirretään tietokantaan, josta käyttäjä voi hakutoiminnolla teoksia etsiä. Tarkalleen ottaen teokset skannataan laitteistolla, johon kuuluu kaksi kameraa ja infrapunavalo, joka korjaa sivujen kaarevuuden tuomat virheet skannattuun kuvaan. Vuonna 2008 Google oli skannannut jo 7 miljoonaa kirjaa.

Kesäkuussa 2010 projektissa oli skannattu 12 miljoonaa kirjaa noin 480 kielellä. Googlen laskelmien mukaan maailmassa oli tuolloin julkaistu 129&nbsp;864&nbsp;880 kirjaa. Googlen on tarkoitus saada ne skannattua vuosikymmenen kuluessa.

Kymmenen vuotta projektin aloittamisen jälkeen skannattujen kirjojen lukumäärä ylitti 25 miljoonaa kirjaa. Skannausmenetelmä hyödyntää LIDAR-teknologiaa, jolla saadaan kaarevuustieto ohjelma-algoritmille.

## Katso myös
* Open Content Alliance

## Lähteet

## Aiheesta muualla
* Inside Google Books -blogi
Fantasy Ride

**Fantasy Ride** on R&B-artisti Ciaran kolmas studioalbumi. Albumi julkaistiin Yhdysvalloissa 5. toukokuuta 2009.

## Myynti
Ensimmäisellä viikolla albumia myytiin Yhdysvalloissa 81&nbsp;000 kappaletta ja se sijoittui Billboard 200 -listan kolmossijalle. Nyt albumia on myyty 200&nbsp;000 kappaletta.

## Kappaleet
### Normaali versio

### Bonuskappaleet

### Rajoitettu Deluxe Edition

 "Echo" - 3:38
 "I’m On" (A.J. Birchett, A.D. Birchett, C. Harris)  - 3:56
*DVD with exclusive video content.*
:i. Behind-The-Scenes Footage: Photoshoot, Rehearsals, Recording Studio
:ii. The Making of: Go Girl, Never Ever, Love Sex Magic
:ii. Music Videos: Go Girl, Never Ever, Love Sex Magic


## Listasijoitukset

## Lähteet
Vulvodynia

**Vulvodynia** on gynekologinen oireyhtymä, jossa vulvan eli ulkosynnyttimien kipua on esiintynyt yli kolme kuukautta, eikä selvää syytä kivulle löydy.  Tuntemukset ovat esimerkiksi aristavia, polttavia, pistäviä tai viiltäviä kipuja, ja kipu voi esiintyä tietyissä pisteissä tai levitä koko vulvan alueelle. Kivun voi aiheuttaa muun muassa emättimen suun koskettaminen, tamponin asettaminen, yhdyntä, pitkään paikallaan istuminen, hankaavat vaatteet ja tietyt liikuntamuodot kuten pyöräily. Kipu voi olla jaksottaista tai koko elämän mittaista, ja esimerkiksi kuukautiskierto voi vaikuttaa siihen. 

Vulvan alueen kipua kokee elämänsä aikana 8-16% vulvallisista, mutta vulvodynia on alidiagnosoitu oireyhtymä. Vulvodynia diagnosoidaan vanupuikkotestillä, jossa lääkäri testaa emättimen suuaukon ympärystön kosketusarkuutta kostutetulla vanupuikolla. Vaivan syy on lääketieteelle tuntematon, ja sekä biokemiallisten että psykososiaalisten tekijöiden uskotaan vaikuttavan vulvodyniaan. Vulvodynian taustalla olevia syitä ja kipuun vaikuttavia tekijöitä voivat olla kipuherkkyyden lisääntyminen, tulehdukset, hormonit, lantionpohjan lihasten vaivat, perinnöllinen alttius ja lapsuusajan kaltoinkohtelu. Lisäksi vulvodynialle altistavia tekijöitä voivat olla yhdistelmäehkäisypillerit ja toistuvat hiiva- ja virtsatietulehdukset. 

Vulvodynian itsehoitoon kuuluvat muun muassa limakalvojen kosteuttaminen, kipupisteiden desensitisaatio, lantionpohjan lihasten rentouttamisharjoitukset, puudutegeelin käyttäminen, kiristämättömien vaatteiden valitseminen ja tamponien vaihtaminen terveyssiteisiin. Lääkärin tarjoamia yleisimpiä hoitokeinoja ovat hiivatulehdusten hoitaminen, yhdistelmäehkäisyn tauottaminen, lääkehoito, seksuaalineuvonta ja fysioterapeuttiset menetelmät.  

## Lähteet
Vito Mannone

**Vito Mannone** (s. 3. helmikuuta 1988) on italialainen jalkapallomaalivahti. Hänen kuului pitkään Englannin Valioliigassa pelaavan Arsenalin omistukseen, joskin pelasi lainassa muun muassa Hull Cityssä. Mannone debytoi Valioliigassa Arsenalin paidassa viimeisellä valioliigakierroksella Stoke Cityä vastaan 24. toukokuuta 2009. Manuel Almunia ja Lukasz Fabianski olivat sivussa loukkaantumisen vuoksi, mikä avasi Mannonelle tien Arsenalin maalivahdiksi.

Arsenalista lähdettyään Mannone on pelannut Sunderlandissa ja Readingissä.

## Lähteet
David Kopay

**David Marquette Kopay** (s. 28. kesäkuuta 1942 Chicago, Illinois) on entinen amerikkalaisen jalkapallon running back -pelaaja National Football League -liigasta. Vuonna 1975 hän kertoi julkisesti olevansa homo. Hän oli yksi ensimmäisistä julkisesti homoseksuaalisista ammattilaisurheilijoista.

*[[Urheilulehti]]* arvioi hänet 2009 kaikkien aikojen yhdeksänneksi parhaaksi homo- tai biseksuaaliseksi urheilijaksi.

## Lähteet
Didier Paquignon

**Didier Paquignon** (s. 1958 Pariisi, Ranska) on ranskalainen taidemaalari. Hän asuu ja työskentelee Pariisissa ja Madridissa. Pariisissa sijaitseva taidemuseo Musée de l'Orangerie on esitellyt hänen töitään vuonna 2009.

Paquignon on opiskellut École Nationale Supérieure des Beaux-arts -taidekoulussa Pariisissa, opettajanaan Leonardo Cremonini.

## Aiheesta muualla
*Virallinen internetsivusto
Back in Blood

**Back in Blood** on The 69 Eyesin yhdeksäs studioalbumi. Good Charlotte -yhtyeen kitaristi Benji Madden vierailee kappaleessa ”Dead N’ Gone”.

Albumi nousi Suomen virallisen listan sijalle 3.

## Kappaleet
#
#
#
#
#
#
#
#
#
#
#
#

## Arvostelut
* AllMusic: 
* Dome.fi: 
* Imperiumi: 7½/10
* Rumba: *positiivinen*
* Soundi: 
* Sputnikmusic: 
* V2.fi: 

## Lähteet

## Aiheesta muualla
* ''Back in Blood'' discogs.com -sivustolla
Missy Giove

**Melissa "Missy" Giove** (s. 1972) on entinen maastopyöräilyn alamäkiajaja. Hän saavutti maailmanmestaruuden 1994, kaksi maailmancupin voittoa ja kolme Yhdysvaltain NORBA-mestaruutta.

Hänen lempinimensä ajajana oli  *The Missile* ("ohjus"). 

Urheilulehti arvioi hänet 2009 kaikkien aikojen kymmenenneksi parhaaksi homo- tai biseksuaaliseksi urheilijaksi.

## Lähteet
Cata Mansikka-aho

**Cata Mansikka-aho** on suomalainen laulaja ja laulunkirjoittaja.

Mansikka-aho tuli tunnetuksi *[[Levottomat]]*-elokuvan (2000) tunnuskappaleesta ”Levottomat”, jonka hän esitti Samuli Edelmannin kanssa. Mansikka-aho myös sanoitti kyseisen kappaleen, jonka Leri Leskinen oli säveltänyt. *Levottomat*-soundtrack palkittiin Emmalla, Jussilla ja kultalevyllä ja oli vuonna 2001 soitetuin kappale Suomen radioasemilla. 

Mansikka-aho kirjoitti ylioppilaaksi Sibelius-lukiosta ja opiskeli musiikkia Helsingin konservatoriossa pääaineenaan klassinen laulu. Mansikka-aho julkaisi ensimmäisen pitkäsoitto-albuminsa *Peilikuvaa* vuonna 1998. Cata Mansikka-aho julkaisi kappaleensa “Color´s of my mind” yhdessä Nu Spirit Helsinki -yhtyeen kanssa EP:nä amerikkalaisen Guidance-labelin kautta 1999. ”Levottomat”-hitin jälkeen hän on julkaissut kaksi hengellistä albumia *Open the Eyes of My Heart* (2004) ja *Kaikki muuttuu* (2006).

Vuodesta 2004 lähtien Mansikka-aho on ollut mukana politiikassa. Hän työskenteli eduskunta-avustajana vuodesta 2004 vuoteen 2013 ja on kokoomuksen jäsen. Mansikka-aho työskentelee teknologia-alalla. 

Mansikka-aho on toiminut Helsingin nuorisolautakunnan varajäsenenä sekä Helsingin työväenopistojen johtokunnassa varsinaisena jäsenenä ja Helsingin ympäristölautakunnan varsinaisena jäsenena. Hän on toiminut myös Stadin Slangi ry:n hallituksen jäsenä.

## Aiheesta muualla
*
Hyvästi, kaunokaiseni

**Hyvästi, kaunokaiseni** (*Murder, my Sweet*, myös: *Farewell, my Lovely*) on yhdysvaltalainen film noir -elokuva vuodelta 1944. Elokuvan on ohjannut Edward Dmytryk, ja käsikirjoitus perustuu Raymond Chandlerin romaaniin *[[Näkemiin, kaunokaiseni]]*. Elokuvan pääosan näyttelee Dick Powell.

Aikaisemmin lähinnä musikaaleista tunnetulle Dick Powellille rooli Philip Marlowena merkitsi käännekohtaa uralla.

Elokuva on esitetty Suomessa ainoastaan televisiossa, ja ensiesitys oli 1968.

## Muut versiot
Dick Richards on ohjannut Chandlerin kirjan pohjalta vuonna 1975 elokuvan *[[Verenpunainen yö]]*, jossa Marlowen roolin näyttelee Robert Mitchum. Kirjan juonen pohjalta on Irving Reis ohjannut vuonna 1942 elokuvan *[[The Falcon Takes Over]]*, jossa roolihenkilöt ovat kuitenkin toisen nimisiä, esimerkiksi Philip Marlowe on siinä The Falcon. Suomessa se on esitetty televisiossa vuonna 2004 nimellä *Haukka ja kadonnut kaunotar*.

## Roolit

## Lähteet

## Aiheesta muualla
*
Angie Diaz

**Angie Diaz** (s. 11. syyskuuta 1988) on australialainen näyttelijä. Hän on näytellyt muun muassa Vida Roccan roolin televisiosarjassa *[[Power Rangers: Mystic Force]]*. Hänellä oli vuonna 2009 pieni rooli elokuvassa *[[Tieto (elokuva)|Tieto]]*, jossa mukana on Nicolas Cage.

## Lähteet
Gucci Mane

**Gucci Mane** (oik. **Radric Davis**, s. 12. helmikuuta 1980 Birmingham, Alabama, Yhdysvallat) on yhdysvaltalainen hip hop -artisti ja sanoittaja. Hän aloitti räppäämisen 14-vuotiaana. Hän on myös 1017 Brick Squad -levy-yhtiön perustaja.

## Ura
Gucci Mane julkaisi esikoisalbuminsa *[[Trap House]]n* vuonna 2005. Albumilta julkaistiin yksi single *Icy*, jolla vierailee Young Jeezy ja Boo.

Toinen albumi *[[Hard to Kill (albumi)|Hard to Kill]]* -julkaistiin vuonna 2006.

Vuonna 2007 Gucci Mane julkaisi *[[Back to the Trap House]]* -albumin. Sitä myytiin ensimmäisellä viikolla 32 000 kappaletta. Albumi sisälsi myös Guccin *Freaky Gurl* -hittisinglen, Single sijoittui U.S. Billboard Hot Rap Tracks -listan 12. sijalle.

Kokoelma-albumi *[[Murder Was the Case (Gucci Mane)|Murder Was the Case]]* julkaistiin keväällä 2009.

## Diskografia
### Studioalbumit
* 
* 
* 
* 
* 
* 
* 
* 
* 
* 
* 
* 
* 
* 
* 

### Singlet

## Lähteet

## Aiheesta muualla

* Gucci Manen kotisivut 
*
Ivan Golac

**Ivan Golac** (s. 15. kesäkuuta 1950) on entinen jalkapalloilija ja jalkapallovalmentaja entisestä Jugoslaviasta.

Jugoslavian maajoukkueen oikea puolustaja Golac muistetaan parhaiten FK Partizanin pelaajana ja managerina. Britanniassa hänet tunnetaan lähinnä Southamptonin ensimmäisten ulkomaalaisvahvistusten joukkoon kuuluvana pelaajana ja sittemmin Dundee Unitedin Skotlannin cupin voittoon valmentaneena managerina.

## Saavutuksia ja palkintoja

* Urheilulehden Englannin liigahistorian parhaiden ulkomaalaispelaajien All Stars -joukkueessa 2009 

## Lähteet
Firass Dirani

**Firass Dirani** (s. 29. huhtikuuta 1984) on australialainen näyttelijä. Hän on näytellyt Nick Russellia televisiosarjassa *[[Power Rangers Mystic Force]]*.

## Ura
Dirani aloitti uransa televisiossa 14-vuotiaana vieraillessaan televisiosarjoissa *[[Children's Hospital]]* ja *[[Home and Away]]*. Kaksi vuotta myöhemmin hän esiintyi muun muassa elokuvassa *[[Pimeän uhka]]*, jossa olivat mukana myös Vin Diesel ja Keith David. Vuosien 2002–2005 aikana Dirani teki enimmäkseen elokuvarooleja ja vierailivuonna 2003 *[[All Saints (televisiosarja)|All Saints]]* -sarjan yhdessä jaksossa . Hän näytteli myös Al-Qaidan johtajaa vuonna 2006 muun  elokuvassa *[[The Marine]]*. Samana vuonna Dirani nousi julkisuuteen saatuaan ensimmäisen pääroolinsa televisiosarjassa *Power Rangers: Mystic Force*. Hän näytteli sarjassa Punaista Rangeria Nick Russellia. Sarjan jälkeen Dirani näytteli vuonna 2007 13-osaisessa komediasarjassa *[[Kick (televisiosarja)|Kick]]*, jonka jälkeen hän on esiintynyt australialaisissa elokuvissa, kuten *[[The Black Balloon]]* ja *[[The Combination]]*.
Ari Boyland

**Ari Boyland** (s. 10. elokuuta 1987 Lower Hutt, Uusi-Seelanti) on uusiseelantilainen näyttelijä. Hän on näytelllyt muun muassa televisiosarjoissa *[[Klaani (sarja)|Klaani]]* ja *[[Power Rangers: RPM]]*, joista *Klaanissa* ensin kolme tuotantokautta ja vieraili myöhemmin viidennellä kaudella.

## Lähteet
*
Eka Darville

**Eka Darville** (s. 11. huhtikuuta 1989 Cairns, Queensland, Australia) on australialainen näyttelijä, joka tunnetaan esimerkiksi Scott Trumanin roolista televisiosarjassa *[[Power Rangers: RPM]]*, Diegon roolista televisiosarjassa *[[Vampyyrien sukua]]* ja Malcolm Ducassen roolista Netflix-sarjassa *[[Jessica Jones (televisiosarja)|Jessica Jones]]*.

## Ura
Australiassa syntyneen Darvillen äiti on kanadalainen ja isä jamaikalainen. Hänen ensimmäinen televisiorooli oli taustaesiintyjänä *[[The Sleepover Club]]* -televisiosarjassa. Varsinaista roolia Darville näytteli ensi kerran *[[Answered by Fire]]* -minisarjassa vuonna 2006. Kaksi vuotta myöhemmin hän tuli tunnetuksi Australiassa näytellessään *[[Blue Water High]]* -televisiosarjan kolmannella tuotantokaudella Adam Bridgea. Vuonna 2009 Darville sai ensimmäisen pääroolinsa televisiosarjasta *Power Rangers: RPM*, jossa hän näytteli Punaista Rangeria, Scott Trumania.

Helmikuussa 2015 Darville valittiin Malcolmin rooliin *Jessica Jonesissa*, jonka ensimmäinen tuotantokausi julkaistiin marraskuussa. Darville jatkoi samassa roolissa myös *[[The Defenders (minisarja)|The Defenders]]* -sarjassa.

## Lähteet
Otto Jacobsson

**Otto Jonas Jacobsson** () oli suomalainen poliitikko. Hänen puolueensa oli Ruotsalainen kansanpuolue. 

Jacobsson toimi kansanedustajana kymmenen vuoden ajan, toukokuusta 1924 joulukuuhun 1934. Hänet valittiin eduskuntaan viisissä vaaleissa, 1924, 1927, 1929, 1930 ja 1933, Vaasan läänin eteläisestä vaalipiiristä. Eduskunnan valiokunnista hän vaikutti lakivaliokunnassa, jossa hän toimi myös puheenjohtajana, puolustusasiainvaliokunnassa, talousvaliokunnassa ja työväenasiainvaliokunnassa.

Jacobsson valmistui ylioppilaaksi vuonna 1907 ja suoritti kolme vuotta myöhemmin, vuonna 1910, oikeustutkinnon. Hänelle myönnettiin varatuomarin arvonimi vuonna 1913. Vuosina 1911–1912 hän työskenteli Kokkolan virkaa tekevänä pormestarina ja 1914–1917 hän hoiti samaa tehtävää Vaasassa. Hän toimi myös Vaasan maistraatin ja raastuvanoikeuden nuorempana oikeusneuvosmiehenä 1913–1920 ja vanhempana oikeusneuvosmiehenä ja raastuvanoikeuden toisen osaston puheenjohtajana vuosina 1920–1934. Hän jätti kansanedustajuuden 31. joulukuuta 1934 siirryttyään Vaasan pormestariksi. Hänen seuraajansa eduskunnassa oli Johan Franzén.  

Jacobssonin isä oli satulaseppämestari Benjamin Jacobsson ja äiti Karolina Sofia Emilia Ladde. Hänen puolisonsa oli Martha Nejnstedt, jonka kanssa hän avioitui vuonna 1913. Otto Jacobsson kuoli kesäkuussa 1937, 51 vuoden iässä.

## Lähteet
Jason Narvy

**Jason Narvy** (s. 27. maaliskuuta 1974 Newbury Park, Kalifornia, Yhdysvallat) on yhdysvaltalainen näyttelijä. Hän on näytellyt muun muassa Skullin roolissa televisiosarjassa *[[Mighty Morphin Power Rangers]]*.

## Ura
Narvy aloitti näyttelemisen televisiossa vuonna 1993 *[[Mighty Morphin Power Rangers]]in* myötä, jossa hän esitti Paul Schrierin kanssa sarjan koomisia koulukiusaajia Bull ja Skull. Narvy näytteli Skullin roolissa aina vuoteen 2002, jonka aikana hän esiintyi sarjoissa *[[Power Rangers Zeo]]*, *[[Power Rangers Turbo]]*, *[[Power Rangers: Lost Galaxy]]* ja *[[Power Rangers: Wild Force]]*. Hän oli mukana myös molemmissa elokuvissa *[[Power Rangers (elokuva)|Power Rangers]]* ja *[[Power Rangers turbovaihteella]]* vuosina 1995 ja 1997.

Power Rangersin lisäksi Narvy ääninäytteli vierailevassa roolissa toisessa Haim Sabanin tuottamassa televisiosarjassa *[[Masked Rider]]* vuonna 1995 ja vuonna 2002 elokuvassa *[[Wicked Game]]*. Sittemmin hän muutti pois Los Angelesista jatkaakseen opiskelua ja on nykyisin filosofian tohtori. Narvy opiskeli viimeksi Kalifornian yliopistossa näyttelemistä.

## Lähteet
Georg Totschnig

**Georg Totschnig** (s. 25. toukokuuta 1971 Kaltenbach, Itävalta) on entinen itävaltalainen maantiepyöräilijä. Hän kilpaili ammattilaisena vuosina 1994–2006.

Totschnig oli ajajatyypiltään mäkimies. Hän voitti Ranskan ympäriajossa 2005 Pyreneillä ajetun 14. etapin karattuaan kymmenen ajajan kärkiryhmästä yksinäiseen irtiottoon. Hän voitti etapin lopulta 56 sekunnin erolla ennen Lance Armstrongia. Hänet valittiin Itävallan vuoden miesurheilijaksi 2005.

## Saavutuksia

;1992
:Itävallan ympäriajo, etapin 3 voitto
;1993
:Itävallan ympäriajo, kokonaiskilpailun ja etapin 4 voitto
:Maantieajon sotilaiden maailmanmestaruus
;1994
:Italian ympäriajo, kokonaiskilpailussa 13.
;1995
:Italian ympäriajo, kokonaiskilpailussa yhdeksäs, etapilla 14 toinen
;1996
:Itävallan aika-ajomestaruus
:Espanjan ympäriajo, kokonaiskilpailussa kuudes
;1997
:Itävallan maantieajomestaruus
:Itävallan aika-ajomestaruus
:Vuelta a Castilla y León, mäkikirikilpailun ja etapin 4 voitto
:Grand Prix du Midi Libre, kokonaiskilpailussa toinen
;1998
:Katalonian ympäriajo, kokonaiskilpailussa toinen
;1999
:Itävallan ympäriajo, kokonaiskilpailussa toinen
:Katalonian ympäriajo, kokonaiskilpailussa viides
:Ranskan ympäriajo, kokonaiskilpailussa 20.
;2000 
:Itävallan ympäriajo, kokonaiskilpailun ja etapin 4 voitto
:Grand Prix du Midi Libre, kokonaiskilpailussa toinen
;2001
:Itävallan aika-ajomestaruus
:Sveitsin ympäriajo, kokonaiskilpailussa kuudes
;2002
:Itävallan aika-ajomestaruus
:Italian ympäriajo, kokonaiskilpailussa seitsemäs
:Sveitsin ympäriajo, kokonaiskilpailussa viides
;2003
:Itävallan maantieajomestaruus
:Italian ympäriajo, kokonaiskilpailussa viides, etapilla 18 kolmas
:Ranskan ympäriajo, kokonaiskilpailussa 12.
;2004
:Sveitsin ympäriajo, kokonaiskilpailussa neljäs, etapin 7 voitto
:Itävallan aika-ajomestaruus
:Ranskan ympäriajo, kokonaiskilpailussa seitsemäs, etapilla 13 kolmas
;2005
:Ranskan ympäriajo, etapin 14 voitto
:Saksan ympäriajo, kokonaiskilpailussa kolmas

## Lähteet
Josef Mangs

**Josef Anders Mangs** () oli suomalainen poliitikko. Hänen puolueensa oli Ruotsalainen kansanpuolue. 

Mangs toimi kansanedustajana neljään otteeseen, toukokuusta 1924 syyskuuhun 1927, elokuusta 1929 lokakuuhun 1930, syyskuusta 1933 elokuuhun 1936 ja syyskuusta 1939 huhtikuuhun 1945. Hänet valittiin eduskuntaan Vaasan läänin eteläisestä vaalipiiristä vaaleissa 1924, 1929, 1933 ja 1939. Eduskunnan valiokunnista hän oli jäsenenä maatalousvaliokunnassa ja työväenasiainvaliokunnassa. 

Mangs toimi presidentin valitsijamiehenä neljissä vaaleissa, 1931, 1937, 1940 ja 1943. Hän vaikutti poliittisella urallaan myös Närpiön kunnallispolitiikassa. Hän oli kunnan kunnanvaltuuston jäsen ja sen puheenjohtaja. Hän toimi myös Ruotsalaisen kansanpuolueen lisätyn keskushallituksen ja puolueensa Vaasan läänin eteläisen vaalipiirin piirihallituksen jäsenenä.

Maanviljelijäperheeseen syntynyt, kansakoulun käynyt Mangs oli itsekin ammatiltaan maanviljelijä. Hän viljeli maata Närpiössä. Vuodesta 1928 hän työskenteli Närpiön Säästöpankin sivukonttorin johtajana ja vuodesta 1934 myös Etelä-Pohjanmaan puhelinosuuskunnan toimitusjohtajana.

Mangs avioitui kahdesti. Hänen ensimmäinen puolisonsa oli Hulda Elpe, jonka kanssa hän oli naimisissa vuodesta 1905 vuoteen 1932. Vuodesta 1936 hän oli naimisissa Hilma Evidia Martensin kanssa. Josef Mangs kuoli maaliskuussa 1955, 71-vuotiaana. 

## Lähteet